OpenLLM-France/wikimedia huggingface dataset:
# Ieng Sary

Ieng Sary (khmereraz: អៀង សារី; Nhan Hoa, Frantziar Indotxina, gaur egun Vietnam, 1925eko urriaren 24a – Phnom Penh, 2013ko martxoaren 14a) kanbodiar politikaria izan zen, Khmer Gorriak taldearen sortzaileetakoa. 1975-1979 bitartean Kanbodiako Atzerri ministro izan zen, Pol Pot diktadorearen agintaldian. Gizateriaren aurkako krimenak egotzirik, 2011n hasi zen haren aurkako epaiketa, baina epaia jaso gabe hil zen.

## Bizitza

Ieng Sary 1925eko urriaren 24an jaio zen, Vietnamgo gutxiengo khmerraren komunitate batean. Ama txinatarra zuen. Kim Trang vietnamdar izena zuen jaiotzez baina, Khmer Gorriekin bat egitean, aldatu egin zuen. Pol Pot mugimenduko buruzagiarekin lotura estua izan zuen gaztetatik. Lizeo berean ikasi zuten, Phnom Penhen, Kanbodia Frantziaren kolonia zenean, eta Parisen ere elkarrekin egon ziren 1950eko hamarkadan. Adiskidetasuna familia arteko harremana ere bihurtu zen, Pol Poten lehen emaztea, Khieu Ponnary, Ieng Saryren emaztearen ahizpa baitzen, Khieu Thiritena. Thiritek, senarraren izena hartu zuen: Ieng Thirit.
1963an, Kanbodiatik erbestera jo behar izan zuen alderdi komunistako bertze kide nagusiekin. 1975ean Khmer Gorriek boterea eskuratzean diplomazia izan zen haren eginkizun nagusia. Atzerri ministro izan zen 1979 arte, Khmer Gorrien errepresioak eta politikak Kanbodiako biztanleriaren laurden inguru hil zuten aldian. Atzerri Ministeriotik erbestean zeuden diplomazialari eta intelektualen itzulera erraztea leporatu zioten, ondoren kontzentrazio eremuetan sartu, torturatu eta hiltzeko.
Khmer Gorriek boterea galdu ondoren, gerrilla bat eratu zuten. 1996an desertatu zuen Ieng Saryk, eta amnistia jaso. 2007an, ordea, atxilotu zuten. 2011n hasi zen haren eta Khmer Gorrien beste hiru bururen aurkako epaiketa, genozidioagatik. Epaiketa «bidegabea» zela erran zuen berak, amnistia jasoa zuelako. Phnom Penh hiriburuko ospitale batean hil zen 2013ko martxoaren 14an, preso, epaia jaso gabe.

## Erreferentziak

* ↑ Velte, Samara. Bukatu da Kanbodiako Khmer Gorrien aurkako epaiketaren lehen fasea. Berria, 2013ko azaroak 1, CC BY-SA 4.0, berria.eus (Noiz kontsultatua: 2021-10-30).
* 1 2 3 Rodriguez, Mikel. Khmer Gorrien diplomazialaria. Berria, 2013ko martxoak 15, CC BY-SA 4.0, berria.eus (Noiz kontsultatua: 2021-10-30).
* ↑ Rotaetxe, Mikel. Khmer Gorrien lau bururen aurkako epaiketa hasi dute Kanputxean, genozidiogatik. Berria, 2011ko ekainak 28, CC BY-SA 4.0, berria.eus (Noiz kontsultatua: 2021-10-30).

## Kanpo estekak

* Datuak: Q379232
* Multimedia: Ieng Sary / Q379232
# Garret Hobart

Garret Augustus Hobart (Long Branch, New Jersey, 1844ko ekainaren 3a - Paterson, New Jersey, 1899ko azaroaren 21a) estatubatuar politikaria izan zen. Ameriketako Estatu Batuetako presidenteordea izan zen 1897tik hil zen arte.
Enpresen abokatu lanetan aberastu zen. Alderdi Errepublikanoko eta New Jerseyko Ordezkarien Ganberako eta Senatuko kide izan zen. 1896ko hauteskundeetan presidenteorde hautatu zuten, eta William McKinley hautagaitzako kideak lortu zuen presidente kargua.
Oso ezaguna izan zen lehendakari gisa, eta lehendakariarentzat aholkulari baliotsua izan zen. Agintaldia amaitu ezinik hil zen.
* Datuak: Q310841
* Multimedia: Garret Hobart / Q310841
# Norodom Suramarit

Norodom Suramarit (khmereraz: នរោត្តម សុរាម្រិត; Phnom Penh, 1896ko martxoaren 6a - ibidem, 1960ko apirilaren 3a) Kanbodiako erregea izan zen 1955etik hil zen arte.
Norodom erregearen biloba, Norodom Sutharot printzearen semea eta Norodom Sihanouken aita izan zen. Sisowath Kosamakekin ezkondu zen, Sisowath Monivong erregearen alabarekin.
1941ean Monivong erregea hil zen eta bere biloba Sihanouk errege izendatu zuen Tronu Kontseiluak. 1955ean Sihanoukek abdikatu egin zuen bere aita Suramariten alde. Suramarot 1956ko martxoaren 6an koroatu zuten eta 1960an hil zen. Hil ondoren, Sisowath Kosamak emaztea erregina izendatu zuten, eta Sihanouk semea estatuburu.
Preah Karuna Preah Norodom Suramarit Preah Moha Kachanakkot izena jaso zuen hil ondoren.
* Datuak: Q1779614
* Multimedia: Norodom Suramarit / Q1779614
# Arturo Jauretche

Arturo Martín Jauretche (Lincoln, Buenos Aires, 1901eko azaroaren 13a; Buenos Aires, 1974ko maiatzaren 25a) argentinar idazle, politikari eta filosofoa izan zen.

## Biografia

Jauretxek bere haurtzaroa eta nerabezaroa Lincoln hirian igaro zituen Buenos Airesera joan aurretik. Herritar Batasun Erradikalak bultzatutako gizarteratze eredu berriarekin bat egin zuen eta Hipólito Yrigoyenen bando erradikalarekin aliatu zen, pertsonalistak deiturikoekin. Homero Manzi poeta eta tango letragilearen eragina izan zuen, zeinaren langile-klasearen erakargarritasuna Jauretche, landa-jatorrikoa bera, estrategia politiko positibotzat jo baitzuen.
1928an, Yrigoyenek Marcelo T. de Alvear-en tartearen ondoren bere bigarren agintaldia hartu zuenean, Jauretche funtzio publikorako izendatu zuten, nahiz eta Argentinako armadak Yrigoyen estatu kolpe batean kendu zuen denbora gutxi igarota, Hamarraldi Zitala abiaraziz. Jauretche estatu kolpearen aurkako borroka armatuarekin bat egin zuen, eta, ondoren, erregimenaren aurka egin zuen ekintza politiko biziarekin. 1933an, Corrientesko probintzian, Francisco Bosch eta Gregorio Pomar koronelek zuzendutako porrot egindako matxinada batean parte hartu zuen..
Jauretchek altxamenduan izan zuen paperagatik espetxeratu zuten. Kartzelan, gertakariaren narrazio poetikoa idatzi zuen gauchesque estiloan, Paso de los Libres lana izenburupean. 1934an argitaratu zen Jorge Luis Borgesen hitzaurrearekin, eta harekin desberdintasun nabarmena zuen Jauretche gai politikoetan.

## Idaztea

Bere ibilbide politikoa moztu zenean, literaturara itzuli zen Jauretche. 1960ko hamarkadan maiz eta oparo argitaratu zuen, aldizkari eta aldizkarietan lagunduz eta arrakasta handiko saiakera bildumak kaleratu zituen. 1962an Forja y la Década Infame argitaratu zuen, bi urte geroago Filo, contrafilo y punta, eta 1966an El medio pelo en la sociedad Argentina, klase ertainaren paperaren inguruko inkisizio sakona eta berehala erreakzio gogorra sortu zuen. Confederación General del Trabajo de los Argentinos-en aldekoa, sindikatuko Comisión de Afirmación Nacional-en parte hartu zuen.

## Obrak

* 1934: El Paso de los Libres . Jorge Luis Borgesen hitzaurrea. 1960an berrargitaratua Jorge Abelardo Ramosen hitzaurrearekin.
* 1956: El Plan Prebisch: retorno al coloniaje .
* 1957: Los profetas del Odio y la Yapa .
* 1958: Ejército y Política .
* 1959: Política Nacional y Revisionismo Histórico .
* 1960: Prosas de Hacha y Tiza .
* 1962: Forja y la Década Infame .
* 1964: Filo, Contrafilo y Punta .
* 1966: El Medio Pelo en la Sociedad Argentina .
* 1968: Manual de Zonceras Argentinas .
* 1969: Mano a Mano entre Nosotros .

## Kanpo estekak

* (Gaztelaniaz)Basta de zonceras - Año jauretchano
* Datuak: Q715315
* Multimedia: Arturo Jauretche / Q715315
# Aleksi II.a Moskukoa

Aleksi II.a Patriarka (errusieraz: Патриарх Алексий II), Aleksei Mikhailovitx Ridiger (errusieraz: Алексе́й Миха́йлович Ри́дигер) jaioa; (Tallinn, 1929ko otsailaren 23a - Peredelkino, Mosku, 2008ko abenduaren 5a) Moskuko eta Errusia guztietako XV. patriarka izan zen 1990tik hil zen arte.
Balto-germaniar familia noble batean jaio zen. 1950ean apaiz ordenatu zuten Errusiako Eliza Ortodoxoan. 1958an artzapez mailara igo zen eta 1960an monje gisa tonsuratu zuten. 1961ean Tallinn eta Estoniako gotzain hautatu zuten, 1964an artzapezpiku eta 1971n metropolitar mailara igo zen. 1964tik Europako Elizen Konferentziako presidenteetako bat izan zen. Errusiar batzuek haren ekumenismoa kritikatu zuten.
1990ean Moskuko Patriarka eta Errusiako Eliza ortodoxoaren burua izendatu zuten Pimen Patriarka hil ondoren. Sobietar garaiko azken patriarka izan zen, eta agintari komunisten esku-sartzerik gabe hautatua izan zen lehena.
Elizaren eskubideak, hezkuntza erlijiosoa eskoletan eta kontzientzia askatasuna defendatu zituen. 1991ko Moskuko estatu-kolpearen aurka agertu zen.
* Datuak: Q151040
* Multimedia: Patriarch Alexy II / Q151040
# Georgios Rallis

Georgios Ioannou Rallis (grezieraz: Γεώργιος Ιωάννου Ράλλης; Atenas, 1918ko abenduaren 26a - ibidem, 2006ko martxoaren 15a) greziara politikaria izan zen. Greziako lehen ministroa izan zen 1980tik 1981era.
Zuzenbidea eta Zientzia politikoak ikasi zituen Atenasko Unibertsitatean. Lizentziatu berria, Italiak Greziaren inbasioaren aurka borrokatu zen Bigarren Mundu Gerran. 1946-49ko Gteziako Gerra Zibilean ere esku hartu zuen.
1950ean aukeratu zuten lehen aldiz diputatu, eta 1993an utzi zuen Legebiltzarra. 1954an izendatu zuten lehen aldiz ministro. Konstantinos Karamanlisen gertuko kolaboratzailea izan zen eta hainbat ministerio egin zituen.
Barne ministroa zen koronelen estatu-kolpea gertatu zenean eta kolpea zapuzten saiatu zen. Espetxeratu eta ondoren Kasos uharteko erbestera bidali zuten.
Demokrazia Greziara itzuli ondoren, Demokrazia Berria alderdiko gobernuetan ministro izan zen hainbat aldiz. 1980ko maiatzean lehen ministro hautatu zuten, baina 1981eko urrian galdu zuen kargua, sozialistek hauteskundeak irabazi ondoren.
* Datuak: Q252657
* Multimedia: Georgios Rallis / Q252657
# Isamu Noguchi

Isamu Noguchi (japonieraz: 野口 勇, Noguchi Isamu, Los Angeles, 1904ko azaroaren 17a – New York, 1988ko abenduaren 30a) japoniar-estatubatuar eskultore eta paisaien arkitektoa izan zen.
Kalifornian jaio zen, aita japoniarra eta ama estatubatuarra zituela eta Japonian bizi izan zen bere amarekin 1907tik 1917ra.
Arte ikasketak egin zituen Estatu Batuetan eta 1927an Parisera joan eta Constantin Brâncușiren ikasle izan zen. Bi urte geroago, Amerikara itzuli zenean, Buckminster Fullerrekin kolaboratu zuen. Garai honetan eskultura abstraktuak egin zituen, baina baita enkarguzko bustoak ere.
1930eko hamarkadatik espazio eta monumentu publikoetarako diseinuak egin zituen. Marta Grahamen ikuskizunetarako antzerki-agertokiak ere diseinatu zituen, baita altzariak eta lanparak ere.

## Iruditegia

* Bakearen lorategia, UNESCO, Paris
* The Cry, 1959, Kröller-Müller Museum Sculpture Park, Otterlo, Herbehereak
* Zwillingsplastik Munich
* Kafe mahaia
* Heimar, 1968, Billy Rose Sculpture Garden, Israel Museum, Jerusalem
* Noguchi Museoa, New York

## Kanpo estekak

* Datuak: Q442628
* Multimedia: Isamu Noguchi / Q442628
# Ettore Sottsass

Ettore Sottsass (Innsbruck, 1917ko irailaren 14a - Milan, 2007ko abenduaren 31) italiar arkitekto eta diseinatzailea izan zen.
Arkitekturan graduatu zen Turingo Politeknikoan eta Bigarren Mundu Gerran parte hartu zuen Italiako Errepublika Sozialeko armadan.
Gerra ostean arkitektura estudioa ireki zuen Milanen eta forma eta koloreekin esperimentatuz altzariak diseinatu zituen. Bitxiak, zeramika, pinturak, eskultura, argazkilaritza eta barnealdeak ere sortu zituen.
1956an Olivettiren diseinu-aholkulari kontratatu zuten.
1980an Memphis Group sortu zuen, diseinu enpresa. Art Déco, Pop Art eta kitsch-ek inspiratu zituzten beren diseinua.
1980tik Sottsass Associatin ere lan egin zuen, arkitektura proiektuetan eta diseinu industrialean.

## Iruditegia

* Valentine idazmakina (1969)
* Autobus geltokia Hannoverren (2001)
* Miss, don't you like caviar aulkia (1987)

## Kanpo estekak

* Datuak: Q78885
* Multimedia: Ettore Sottsass / Q78885
# Dorothy McGuire

Dorothy Hackett McGuire (Omaha, Nebraska, 1916ko ekainaren 14a - Santa Monica, Kalifornia, 2001eko irailaren 13a) estatubatuar aktorea izan zen. Broadwayko antzokietan arrakasta izan ostean, zinemara igaro zen. Emakumezko aktore onenaren Oscar sarirako izendatua izan zen Gentleman's Agreement filmean (1947) egindako lanagatik, eta National Board of Review Award jaso zuen Friendly Persuasion-engatik.

## Filmografia

| Urtea | Izenburua | Rola | |
| 1943 | Claudia | Claudia Naughton | |
| 1944 | Reward Unlimited | Peggy Adams | Laburmetraia |
| 1945 | The Enchanted Cottage | Laura Pennington | |
| 1945 | A Tree Grows in Brooklyn | Katie Nolan | |
| 1946 | The Spiral Staircase | Helen Capel | |
| 1946 | Claudia and David | Claudia Naughton | |
| 1946 | Till the End of Time | Pat Ruscomb | |
| 1947 | Gentleman's Agreement | Kathy Lacy | Emakumezko aktore onenaren Oscar sarirako izendatua |
| 1950 | Mother Didn't Tell Me | Jane Morgan | |
| 1950 | Mister 880 | Ann Winslow | |
| 1951 | Callaway Went Thataway | Deborah Patterson | |
| 1951 | I Want You | Nancy Greer | |
| 1952 | Invitation | Ellen Bowker Pierce | |
| 1954 | Make Haste to Live | Crystal Benson | |
| 1954 | Three Coins in the Fountain | Miss Frances | |
| 1955 | Trial | Abbe Nyle | |
| 1956 | Friendly Persuasion | Eliza Birdwell | National Board of Review Award |
| 1957 | Old Yeller | Katie Coates | |
| 1959 | The Remarkable Mr. Pennypacker | Mrs. Emily 'Ma' Pennypacker | |
| 1959 | This Earth Is Mine | Martha Fairon | |
| 1959 | A Summer Place | Sylvia Hunter | |
| 1960 | The Dark at the Top of the Stairs | Cora Flood | |
| 1960 | Swiss Family Robinson | Robinson ama | |
| 1961 | Susan Slade | Leah Slade | |
| 1963 | Summer Magic | Margaret Carey | |
| 1965 | The Greatest Story Ever Told | Maria | |
| 1971 | Flight of the Doves | Granny O'Flaherty | |
| 1972 | She Waits | Sarah Wilson | Telebistako filma |
| 1972 | Another Part of the Forest | Lavinia Hubbard | Telebistako filma |
| 1973 | Jonathan Livingston Seagull | Ama | Ahotsa |
| 1975 | The Runaways | Angela Lakey | Telebistako filma |
| 1978 | Little Women | Marmee March | 7 atal |
| 1979 | The Incredible Journey of Doctor Meg Laurel | Effie Webb | Telebistako filma |
| 1983 | Ghost Dancing | Sarah Bowman | Telebistako filma |
| 1985 | Amos | Hester Farrell | Telebistako filma |
| 1985 | Between the Darkness and the Dawn | Beryl Foster | Telebistako filma |
| 1986 | American Geisha | Ann Suzuki | Telebistako filma |
| 1987 | Summer Heat | Narratzailea | Ahotsa |
| 1990 | Caroline? | Flora Atkins | Telebistako filma |
| 1990 | The Last Best Year | Anne | Telebistako filma |

## Erreferentziak

* ↑ Severo, Richard. Dorothy McGuire, Steadfast Heroine of Film, Dies at 83. The New York Times, 2001eko irailak 15, nytimes.com (Noiz kontsultatua: 2022-1-12).

## Kanpo estekak

* Datuak: Q155116
* Multimedia: Dorothy McGuire / Q155116
# Harry Nilsson

Harry Edward Nilsson III (New York, 1941eko ekainaren 15a - Agoura Hills, Kalifornia, 1994ko urtarrilaren 15a) estatubatuar abeslari eta egile abeslaria izan zen.
New Yorken jaioa, Los Angelesera joan zen nerabezaroan. Musika konposizioaz eta kantuaz interesatu zen. The Monkees eta beste talde batzuetarako abestiak idatzi zituen.
1967an egin zuen debuta abeslari gisa, eta 1971ko Nilsson Schmilsson izan zen diskorik arrakastatsuena. Bere Everybody's Talkin' abestia Midnight Cowboy filmean agertu zen eta arrakasta handia izan zuen.
Batzuetan "Beatle amerikarra" deitu zioten eta John Lennon eta Ringo Starren laguna izan zen. John Lennonen hilketaren ondoren, armak kontrolatzeko kanpainan parte hartu zuen.
1970eko hamarkadaren amaieratik, noizean behin grabatu zuen, eta bihotzekoak jota hil zen, disko bat grabatzen. "Overdub" bokalaren aitzindaria izan zen, Great American Songbook-en eraginekin eta Karibeko soinuen fusioekin.

## Diskografia

* Spotlight on Nilsson (1966)
* Pandemonium Shadow Show (1967)
* Aerial Ballet (1968)
* Skidoo (1968) (soundtrack)
* Harry (1969)
* Nilsson Sings Newman (1970)
* The Point! (1971) (studio album and soundtrack)
* Nilsson Schmilsson (1971)
* Son of Schmilsson (1972)
* A Little Touch of Schmilsson in the Night (1973)
* Son of Dracula (1974) (soundtrack)
* Pussy Cats (1974)
* Duit on Mon Dei (1975)
* Sandman (1976)
* ...That's the Way It Is (1976)
* Knnillssonn (1977)
* Flash Harry (1980)
* Popeye (1980) (soundtrack)
* Losst and Founnd (2019)

## Bibliografia

* Shipton, Alyn (2013). Nilsson: The Life of a Singer-Songwriter. Oxford University Press. ISBN 978-0-19-933069-0.

## Kanpo estekak

* Datuak: Q281034
* Multimedia: Harry Nilsson / Q281034
# T. H. White

Terence Hanbury "Tim" White (Bombay, Britainiar Raj, 1906ko maiatzaren 29a - Pireo, 1964ko urtarrilaren 17a) ingeles eleberrigilea izan zen.
Indian jaio eta Ingalaterran hezi zen. 1928an Cambridgeko Unibertsitatean graduatu zen. Lau urtez irakasle izan ondoren, idazteari ekin zion. 1947an Alderney uhartean bizitzen jarri zen. Pireoko portuan hil zen, itsasontzi batean, Ameriketatik bira bat egin ondoren etxera itzulita.
Fantasiazko eta zientzia-fikziozko eleberriak idatzi zituen. Bere eleberri ezagunenak Artur erregeari buruz idatzi zituenak dira. Ziklo arturikoko lehenengoak, Ezpata Harrian, inspiratu zuen Disneyren filma.

## Lan hautatuak

* Loved Helen (1929)
* The Green Bay Tree (1929)
* Dead Mr Nixon (1931) (R. McNair Scottekin batera)
* First Lesson (1932) (James Aston bezala)
* They Winter Abroad (1932) (James Aston bezala)
* Darkness at Pemberley (1932)
* Farewell Victoria (1933)
* Earth Stopped (1934)
* Gone to Ground (1935)
* England Have My Bones (1936)
* Burke's Steerage (1938)
* The Once and Future King
** The Sword in the Stone (1938)
** The Queen of Air and Darkness edo The Witch in the Wood (1939)
** The Ill-Made Knight (1940)
** The Candle in the Wind (1958)
* Mistress Masham's Repose (1946)
* The Elephant and the Kangaroo (1947)
* The Age of Scandal (1950)
* The Goshawk (1951)
* The Scandalmonger (1952)
* The Book of Beasts (itzultzailea, 1954)
* The Master: An Adventure Story (1957)
* The Godstone and the Blackymor (1959)
* America at Last (1965)
* The Book of Merlyn (1977)
* A Joy Proposed (1980)
* The Maharajah and Other Stories (selections from Earth Stopped (1934) and Gone to Ground (1935), ed. Kurth Sprague) (1981)
* Letters to a Friend: The Correspondence Between T. H. White and L. J. Potts (1984)

## Kanpo estekak

* Datuak: Q453410
* Multimedia: T. H. White / Q453410
# Dorothy Thompson

Dorothy Thopmson (Lancaster, New York, 1893ko uztailaren 9a - Lisboa, Portugal, 1961eko urtarrilaren 30a) estatubatuar kazetaria, idazlea, sufragista eta feminista izan zen. Berlingo korrespontsala izan zen eta Alemaniatik kanporatu zuten lehen kazetari atzerritarra.

## Biografia

Ministro metodista baten alaba zen, eta Chicagoko Lewis Institute-an eta Siracusako Unibertsitatean ikasi zuen. Han graduatu zen eta mugimendu sufragistan parte hartu zuen.
Europara joan zen emakumeen kazetaritza sustatzeko, emakumearen zerbitzura. Kazetari gisa, ospetsu egin zen Austriako Zita enperatrizarekin elkarrizketa bat lortu zuelako, 1925ean Karlos enperadoreak tronua berreskuratzeko ahaleginean huts egin ondoren.
1925ean New York Evening Post eta Philadelphia Ledger taldeek Berlingo korrespontsal izendatu zuten. Dorothy Tompsonek 1931n Adolf Hitler elkarrizketatzea lortu zuen. Baina 1934ko udan, nazien erregimenari egindako kritiken ondorioz Alemaniatik bota zutenean, herrialdetik kanporatutako lehen kazetari atzerritarra izan zen.
1936an, On the Record.zutabea argitaratzen hasi zen New York Herald Tribunean. Oso ezaguna egin zen, eta beste 170 komunikabidetan argitaratu zen 1941 eta 1958 bitartean. Irrati-emanaldiak ere egin zituen, eta hileroko zutabea Ladies’ Home Journal aldizkarian argitaratu zen 1937tik hil zen arte.
1936-1940 bitartean PEN Klubeko buru izan zen. Feminista eta emakumea kazetaritzan sartzearen aldekoa zen, eta emakumea informazio-jardueraren subjektu gisa jartzen zuten jarduerei laguntzen zien.

## Bizitza pertsonala

1928an Sinclair Lewis idazlearekin ezkondu zen Londresen, eta 1942an dibortziatu zen. Aurretik Josef Bard idazlearekin ezkonduta egon zen (1922tik 1927ra) eta gero Maxim Kopf artistarekin egon zen, 1943tik hil zen arte.
1961eko urtarrilaren 30ean Lisboan (Portugal) hil zen bihoz gutxiegitasunaren ondorioz, 67 urte zituela.

## Iruditegia

* Sinclair Lewis eta Dorothy Thompson, Ingalaterrako eztei-karabanan egindako bidaian, 1928
* Dorothy Thompson 1930
* Dorothy Thompson Sinclair Lewis senarrarekin, 1931
* Dorothy Thompson Sinclair Lewis eta semearekin, 1935
* Dorothy Thompson, Eskubideen Berdintasuna, Washington 1936ko otsaila.
* Rains, Came, Brown, Thompson eta Bromfield, 1937
* Dorothy Thompson Europatik itzuli berria Roosevelt presidentearekin Etxe Zurian, maiatzaren 29a.
* Dorothy Thompson etxea, New York
* Dorothy Thompson
* Alice Longworth, Dorothy Thompson eta Eugene Meyer

## Erreferentziak

* 1 2 3 4 5 6 7 (Gaztelaniaz) Enciclopedia universal ilustrada europeo-americana. Suplemento anual, Suplemento anual,. Espasa-Calpe 1966 ISBN 978-84-239-4595-5. PMC 489562558. (Noiz kontsultatua: 2022-05-30).
* 1 2 3 4 Dorothy Thompson | American journalist and writer. .
* 1 2 3 «American Journalist Dorothy Thompson Underestimates Hitler | HistoryNet» www.historynet.com.

## Kanpo estekak

* Datuak: Q275545
* Multimedia: Dorothy Thompson / Q275545
# George Burns

George Burns, Nathan Birnbaum jaioa (New York, 1896ko urtarrilaren 20a - Beverly Hills, 1996ko martxoaren 9a) estatubatuar komiko, aktore, idazle eta abeslaria izan zen.
Bere karrerak vaudeville, zinema, irratia eta telebista hartu zituen. Gracie Allen emaztearekin lan egin zuen "Burns eta Allen" bikotea osatuz. 1975ean taldeko gizonezko aktore onenaren Oscar Saria irabazi zuen The Sunshine Boys filmean egindako lanagatik.

## Filmografia

* The Big Broadcast (1932), bere burua
* International House (1933), Doctor Burns
* College Humor (1933), bere burua
* Six of a Kind (1934), George Edward
* We're Not Dressing (1934), bere burua
* Many Happy Returns (1934), bere burua
* Love in Bloom (1935), bere burua
* Here Comes Cookie (1935), bere burua
* The Big Broadcast of 1936 (1935), bere burua
* The Big Broadcast of 1937 (1936), Mr. Platt
* College Holiday (1936), George Hymen
* Winterset (1936)
* A Damsel in Distress (1937), bere burua
* College Swing (1938), George Jonas
* Honolulu (1939), Joe Duffy
* The Solid Gold Cadillac (1956), narratzailea
* The Sunshine Boys (1975), Al Lewis
* Oh, God! (1977), Jaungoikoa
* Movie Movie (1978), bere burua
* Sgt. Pepper's Lonely Hearts Club Band (1978), Mr. Kite
* Just You and Me, Kid (1979), Bill
* Going in Style (1979), Joe
* Oh, God! Book II (1980), Jaungoikoa
* Two of a Kind (1982), Ross "Boppy" Minor
* Oh, God! You Devil (1984) Jaungoikoa / Satan
* 18 Again! (1988) as Jack Watson / David Watson
* A Century of Cinema (1994) (dokumentala)
* Radioland Murders (1994), Milt Lackey

### Film laburrak

* Lambchops (1929), George the Boyfriend
* Fit to Be Tied (1930), Tie Customer
* Pulling a Bone (1931), Man with a Bone
* The Antique Shop (1931), Customer
* Once Over, Light (1931), Barbershop Customer
* 100% Service (1931), George
* Oh, My Operation (1932), New Patient
* The Babbling Book (1932), George
* Your Hat (1932), Hat Salesman
* Let's Dance (1933), George, a Sailor
* Hollywood on Parade No. A-9 (1933) bere burua
* Walking the Baby (1933), George
* Screen Snapshots: Famous Fathers and Sons (1946), bere burua
* Screen Snapshots: Hollywood Grows Up (1954)
* Screen Snapshots: Hollywood Beauty (1955), bere burua
* All About People (1967), narratzailea
* A Look at the World of Soylent Green (1973), bere burua
* The Lion Roars Again (1975), bere burua

## Kanpo estekak

* Datuak: Q344793
* Multimedia: George Burns / Q344793